ആദിവാസി കുട്ടികളെ സ്കൂളിലെത്തിക്കാന് കടമ്ബകള് ഏറെ ആദിവാസി കുട്ടികളെ സ്കൂളിലെത്തിക്കാന് കടമ്ബകള് ഏറെ shoulder സ്കൂള് തുറക്കാന് ഒരാഴ്ച വെള്ളമുണ്ട: നീണ്ട ഇടവേളക്കുശേഷം സ്കൂള് തുറക്കുമ്ബോള് ആദിവാസി കുട്ടികളെ സ്കൂളിലെത്തിക്കാന് കടമ്ബകള് ഏറെ. വിദ്യാര്ഥികളെ സ്വീകരിക്കാന് സ്കൂളുകള് ഒരുങ്ങിയെങ്കിലും ആദിവാസി വിദ്യാര്ഥികളില് നല്ലൊരു ശതമാനത്തിനും എത്താന് കഴിയാത്ത അവസ്ഥയാണ്. സ്കൂള് തുറക്കുമ്ബോള് യൂനിഫോം നിര്ബന്ധമില്ലാത്തതിനാല്, യൂനിഫോമും നിത്യോപയോഗത്തിനുള്ള മറ്റു നല്ല വസ്ത്രവും ഇല്ലാത്ത ആദിവാസി കുട്ടികളാണ് ക്ലാസിലെത്താതെ പുറത്താവുക. പിന്നാക്ക വിഭാഗമായ പണിയ വിഭാഗത്തിലെ കുട്ടികളില് പലര്ക്കും നിത്യം ഉപയോഗിക്കുന്ന നാമമാത്രമായ വസ്ത്രങ്ങളാണ് ഉണ്ടാവുക. മുഷിഞ്ഞ വസ്ത്രങ്ങള് ധരിച്ച് സ്കൂളില് വരാന് കുട്ടികള് മടി കാണിക്കുമെന്നും ഈ കാരണത്താല് ആദിവാസി വിദ്യാര്ഥികള് പുറത്താകുന്ന അവസ്ഥയാണെന്നും സാമൂഹിക പ്രവര്ത്തകര് ചൂണ്ടിക്കാട്ടുന്നു. കൂടാതെ, വിദ്യാര്ഥികളുടെ എണ്ണം കൂടുതലുള്ള സ്കൂളുകളില് ആഴ്ചയില് രണ്ടു ദിവസം മാത്രമാണ് ഒരു കുട്ടിക്ക് ക്ലാസുണ്ടാവുക. ഈ സംവിധാനവും ആദിവാസി കുട്ടികളുടെ ഹാജര് നിലയെ ബാധിച്ചേക്കും. തുടര്ച്ചയായ ദിവസങ്ങളില് മുടങ്ങാതെ ക്ലാസിലെത്തുന്ന ഈ വിദ്യാര്ഥികള് ഇടക്ക് അവധി വരുമ്ബോള് പിന്നീട് ക്ലാസിലെത്താറില്ല എന്നതാണ് മുന്നനുഭവം. അവധി ദിനം കൂടുന്നതും ഹാജര് നിലയെ ബാധിക്കും. ഈ പ്രതിസന്ധി പരിഹരിക്കുന്നതിന് ഇത്തരം വിദ്യാര്ഥികള്ക്ക് ഏര്പ്പെടുത്തിയ പഠന കേന്ദ്രങ്ങള് നിലനിര്ത്താനാണ് വിദ്യാഭ്യാസ വകുപ്പിന്െറ തീരുമാനം. ഇതു താല്ക്കാലിക പരിഹാരമാണെങ്കിലും ഒരു കൂട്ടം വിദ്യാര്ഥികള് പഠനകേന്ദ്രത്തിലും ജനറല് വിദ്യാര്ഥികള് സ്കൂളിലും എന്ന വേര്തിരിവിനും ഇത് ഇടയാക്കും. സ്കൂളും പഠനകേന്ദ്രങ്ങളും ഒരുമിച്ച് കൊണ്ടുപോകുന്നത് അധ്യാപകര്ക്കും വെല്ലുവിളിയാകും. എന്നാല്, ആദിവാസി കുട്ടികളുടെ വസ്ത്രവുമായി ബന്ധപ്പെട്ട പരാതി പരിഹരിക്കുന്നതിന് യൂനിഫോം വിതരണം വേഗത്തിലാക്കാനുള്ള നടപടി ട്രൈബല് വകുപ്പുമായി ആലോചിച്ചിട്ടുണ്ടെന്ന് മാനന്തവാടി എ.ഇ.ഒ ഗണേഷ് പറഞ്ഞു.രണ്ടു വര്ഷത്തോളമായി അടഞ്ഞുകിടക്കുന്ന വിദ്യാലയങ്ങളെ പഴയ രീതിയിലേക്ക് മാറ്റുന്നതിനുള്ള പ്രവര്ത്തനങ്ങളാണ് നടക്കുന്നത്. പ്രതിസന്ധികള് പരിഹരിക്കുമെന്ന് വിദ്യാഭ്യാസ വകുപ്പ് അധികൃതരും പറയുന്നു. സ്കൂളുകളിലെ പ്രഭാതഭക്ഷണ വിതരണവും കുട്ടികളുടെ വരവിനെ സ്വാധീനിക്കുന്ന ഒന്നാണ്. കഞ്ഞിപ്പുരകളുടെ അറ്റകുറ്റപ്പണിക്ക് വലിയ തുക വേണം. നീണ്ട കാലം ഉപയോഗിക്കാതെവെച്ചതിനാല് കഞ്ഞിപ്പുരകളിലെ വലിയ ഗ്യാസ് അടുപ്പുകളടക്കം തുരുമ്ബെടുത്ത് നശിച്ചിട്ടുണ്ട്. പി.എം.എ.വൈ: 1,119 കുടുംബങ്ങള്ക്ക് വീടാകും കല്പറ്റ: ജില്ലയിലെ 23 ഗ്രാമപഞ്ചായത്തുകളിലെ 1,119 കുടുംബങ്ങള്ക്ക് സുരക്ഷിത ഭവനമെന്ന സ്വപ്നം യാഥാര്ഥ്യമാകുന്നു. പ്രധാനമന്ത്രി ആവാസ് യോജന ഗ്രാമീണ് പി.എം.എ.വൈ.ജി പദ്ധതി പ്രകാരം ജില്ലയിലെ 607 പട്ടികവര്ഗ കുടുംബങ്ങള്, 183 പട്ടികജാതി കുടുംബങ്ങള്, 182 ന്യൂനപക്ഷ വിഭാഗത്തില്പെട്ട കുടുംബങ്ങള്, 147 ജനറല് വിഭാഗം എന്നിവര് ഉള്പ്പെടുന്ന 1,119 കുടുംബങ്ങള്ക്കു ഭവന നിര്മാണ ധനസഹായം ലഭ്യമാക്കാന് അനുമതി ലഭിച്ചു. ജനറല്, പട്ടികജാതി വിഭാഗങ്ങള്ക്ക് നാലുലക്ഷം രൂപയും പട്ടികവര്ഗവിഭാഗത്തിന് ആറു ലക്ഷം രൂപയുമാണ് ഭവന നിര്മാണത്തിനായി ലഭിക്കുക. സംസ്ഥാന സര്ക്കാറിന്െറ ലൈഫ് മിഷന് പദ്ധതിയില് ഉള്പ്പെടുത്തി ത്രിതല പഞ്ചായത്തുകളുടെ പദ്ധതിവിഹിതത്തില്നിന്ന് 2.80 ലക്ഷം രൂപ എസ്.സി, ജനറല് വിഭാഗത്തിനും 4.8 ലക്ഷം രൂപ എസ്.ടി വിഭാഗത്തിനും ലഭിക്കും. പി.എം.എ.വൈ ജി പദ്ധതി പ്രകാരം കേന്ദ്രവിഹിതമായി 1.20 ലക്ഷം രൂപയാണ് ഒരോ കുടുംബത്തിനും ധനസഹായമായി ലഭിക്കുക. കരാറിലേര്പ്പെട്ടാല് ഉടന്തന്നെ ആദ്യഗഡു മുന്കൂറായി ലഭിക്കും. തുടര്ന്ന് ഭവന നിര്മാണത്തിന്െറ ഓരോ ഘട്ടം കഴിയുന്നതനുസരിച്ച് ഗുണഭോക്താവിന്െറ അക്കൗണ്ടിലേക്ക് തുക ലഭിക്കും.കൂടാതെ, മഹാത്മഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയുമായി സംയോജിപ്പിച്ച് ഭവന നിര്മാണത്തിനായി ഒരോ കുടുംബത്തിനും 90 ദിവസത്തെ ജോലിയും സോക്കേജ് പിറ്റ്, കമ്ബോസ്റ്റ് പിറ്റ്, കുടിവെള്ള കിണര് എന്നിവയും ജീവനോപാധികളായ ആട്ടിന് കൂട്, പശുത്തൊഴുത്ത്, കോഴിക്കൂട് എന്നിവയും അനുവദിക്കും. പദ്ധതിയുടെ രണ്ടാം ഘട്ടത്തിനായി 2019ല് ആവാസ് ക്ലാസ് മൊബൈല് ആപ് വഴി സര്വേ നടത്തി 22,721 പേരുടെ ഗുണഭോക്തൃപട്ടിക തയാറാക്കിയിരുന്നു. ഈ പട്ടികയില് ഉള്പ്പെട്ട കുടുംബങ്ങളുടെ അര്ഹത മാനദണ്ഡങ്ങള് പരിശോധിച്ച് മുന്ഗണന പട്ടിക ഓണ്ലൈന് സംവിധാനത്തിലൂടെ തയാറാക്കിയാണ് ഗ്രാമപഞ്ചായത്തുകളുടെ അംഗീകാരം നേടിയത്. ഗുണഭോക്താക്കളുടെ രജിസ്ട്രേഷന് നടപടികള് ആരംഭിച്ചു. ഈ സാമ്ബത്തിക വര്ഷത്തില്തന്നെ സമൂഹത്തിന്െറ ഏറ്റവും താഴേക്കിടയിലുള്ള, അടച്ചുറപ്പുള്ള ഭവനമില്ലാതെ ദുരിതം അനുഭവിക്കുന്ന 1,119 കുടുംബങ്ങള്ക്ക് സുരക്ഷിത ഭവനം നിര്മിച്ചു നല്കുകയാണ് ലക്ഷ്യമെന്ന് ജില്ല ദാരിദ്ര്യ ലഘൂകരണ വിഭാഗം പ്രോജക്ട് ഡയറക്ടര് പി.സി. മജീദ് അറിയിച്ചു.ആംബുലന്സ് സര്വിസ് തുടങ്ങികല്പറ്റ: പനമരം ഗ്രാമപഞ്ചായത്തിലെ പാലിയേറ്റിവ് ആവശ്യങ്ങള്ക്കായി ആംബുലന്സ് സര്വിസ് തുടങ്ങി. കലക്ടറുടെ സി.എസ്.ആര് ഫണ്ടില്നിന്ന് അനുവദിച്ച ആംബുലന്സിന്െറ ഫ്ലാഗ് ഓഫ് ഒ.ആര്. കേളു എം.എല്.എ നിര്വഹിച്ചു. പനമരം പഞ്ചായത്ത് പ്രസിഡന്റ് പി.എം. ആസ്യ അധ്യക്ഷതവഹിച്ചു. വൈസ് പ്രസിഡന്റ് തോമസ് പാറക്കാലായില്, ആരോഗ്യ സ്ഥിരംസമിതി അധ്യക്ഷന് കെ.ടി. സുബൈര്, വികസനകാര്യ സ്ഥിരംസമിതി അധ്യക്ഷ ഷീമ മാനുവല്, വാര്ഡ് അംഗം സുനില് കുമാര്, അസി. സെക്രട്ടറി പി. സജി, ടി.എം. ഉമ്മര്, ജോസ് നിലമ്ബനാട്ട്, അസീസ് കുനിയില്, കുര്യാക്കോസ് മുള്ളന്മടക്കല്, അസൈനാര്, ഡോ. ഷമീര്, ജൂനിയര് ഹെല്ത്ത് ഇന്സ്പെക്ടര് മണി, ട്രൈബല് എക്സ്റ്റന്ഷന് ഓഫിസര് ശ്രീകല, പഞ്ചായത്ത് ഭരണസമിതി അംഗങ്ങള് തുടങ്ങിയവര് പങ്കെടുത്തു.SUNWDL9പനമരം ഗ്രാമപഞ്ചായത്തിലെ പാലിയേറ്റിവ് ആവശ്യങ്ങള്ക്കായി അനുവദിച്ച ആംബുലന്സിന്െറ ഫ്ലാഗ് ഓഫ് ഒ.ആര്. കേളു എം.എല്.എ നിര്വഹിക്കുന്നു